Merekultuuriaastale pühendatud muuseumiööl esitleb Kihnu muuseum oma uut trükist, 2017. aasta seinakalendrit, mis kajastab ühenduse pidamist saarega läbi aegade ja avab väliskihnlase Silvia Soide fotonäituse “Kihnu elu mustrid”. Kontserdi annab muuseumi aias Paide meeskoor.
“Kalendri ettevalmistamine on kestnud kolm-neli aastat, otsisime fotosid, koostasime tekste, kuidas kihnlased on läbi aegade mandrile ja tagasi saanud, alates jääteest ja lõpetades kopteri ning hõljukiga,” rääkis Kihnu muuseumi juhataja Maie Aav.